Павлов Борис Николаевич

Павлов Борис Николаевич (29 ғинуар 1936 йыл — 14 май 2020 йыл) — Башҡортостанда йәшәп, рус телендә ижад иткән СССР һәм Рәсәй яҙыусыһы, эколог. 1972 йылдан СССР Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (1992).

 Биографияһы 
Борис Николаевич Павлов 1936 йылдың 29 ғинуарында Рыбинск ҡалаһында тыуған. Һуғыш башланғас, уларҙың ғаиләһен Өфөгә эвакуациялайҙар, уның ата-әсәһе Өфө моторҙар эшләү заводында хеҙмәт һала.

Борис Өфөлә 65-се мәктәпте тамамлай. Аҙаҡ Совет Армияһында хеҙмәт итә. 1964 йылда Горький исемендәге Әҙәбиәт институтын тамамлай.

Уҡыу йылдарында  Ленинсы» гәзите менән хеҙмәттәшлек итә, унда хикәйәләрен баҫтыра. Институтты тамамлағас, Өфө химия заводының «Химик» гәзитендә, Башкнигоиздат редакцияһында (1968 йылдан алып) эшләй.

Артабан «Вечерняя Уфа» (1980) гәзите хәбәрсеһе, БАССР-ҙың Яҙыусылар союзында әҙәби консультант (1982—1985), «Истоки» гәзите корреспонденты (1990—1994) булып эшләй, Башҡортостан радиоһында «Беҙгә яҙалар», «Публицист трибунаһы», «Экология һәм беҙ» тапшырыуҙарын алып бара. Үҙенең шиғырҙарын «Бельские просторы» журналында баҫтыра.

Хаҡлы ялға сыҡҡас, Өфөлә йәшәй, баҡсасылыҡ менән мауыға. Башҡортостан Республикаһы экологтары союзы рәйесе урынбаҫары булараҡ, йәмәғәт тормошонда әүҙем ҡатнаша. Матбуғатта әҫәрҙәрен даими баҫтыра, телевидение һәм радиола сығыш яһай.

Әҙип 2020 йылдың 14 майында 85-се йәшендә Өфөлә вафат булдыВ Уфе ушел из жизни писатель Борис Павлов.

 Ижады 
Уның тәүге баҫылып сыҡҡан хикәйәһе «Ҡырҡынты өҫтөндә ҡояш» (1968) була. Ул артабан «Тревога» (1971), «Айгирская легенда» (1980), «Покушение на заветное» (1992) һәм башҡа китаптар яҙған. Борис Николаевич үҙенең әҫәрҙәрендә производство менән идара итеү, Башҡортостандың тәбиғи байлыҡтарына һаҡсыл мөнәсәбәт мәсьәләләрен күтәрә. Башҡортсанан тәржемә менән шөғөлләнә. Али Карнай, Дауыт Юлтый әҫәрҙәрен руссаға ауҙарған. 

Башҡортостандың егерме Советтар Союзы Геройы тураһында очерктар яҙған.

Әҙип-экологьың яратҡан афоризмы: «Тәбиғәтте һаҡлап, кешене һаҡлағыҙ!»

 Китаптары 
 Сосны над просекой: Рассказы. Уфа: Башкнигиздат, 1968. 
 Тревога: Повесть. Уфа: Башкнигиздат, 1971. 
 Айгирская легенда: Очерки. Уфа: Башкнигиздат, 1971. 
 Сосны над рельсами: Очерки, рассказы. Уфа: Башкнигиздат, 1986. 
 Покушение на заветное: Очерки, рассказы. Уфа: Башкнигиздат, 1992. 
 Заповедное. Уфа: Китап, 2006. 
 Память сокровенная: Сборник стихов. Уфа: Скиф, 2015. 

 Матбуғаттағы мәҡәләләре 
 Как один человек целую деревню напоил. Вежливая настырность Зинфира Фархутдинова достигла цели. «Республика Башкортостан» гәзите, 28 ғинуар 2014 йыл, № 14 (27999)«Республика Башкортостан» гәзите, 28 ғинуар 2014 йыл, № 14  .

 Хәтер 
 2021 йылдың 13 мартында Башҡортостан Яҙыусылар союзы Борис Павловтың тыуыуына 85 йыл тулыу айҡанлы ижад кисәһе үткәрҙе. Унда әҙип йәшәгән йортҡа мемориаль таҡтаташ ҡуйыу, уның ижадын йәштәр араһында әүҙем пропагандалау тураһында тәҡдимдәр яңғыраныВ Уфе творческим вечером почтили память писателя Бориса Павлова. ИА «Башинформ», 15 марта 2021 года  .

 Иҫкәрмәләр 

 Һылтанмалар 

 Башкирское региональное отделение партии «Яблоко» - Яблоко Башкирии. Поздравление с юбилеем 
 Сайт «УФА-ГИД». «ЗЕЛЕНЫЙ» ВОЗРАСТ БОРИСА ПАВЛОВА
 Сайт «BezFormata.Com». А Павлов, как всегда, рвётся в бой 
 Башҡортостандың әҙәби картаһы
 Борис Павлов: «Потерян человеческий облик при сытом животе» 
 А. Докучаева. Книга как поступок. К 75-летию писателя-публициста Бориса Павлова. Газета Республика Башкортостан от 27 января 2011 года № 15.  

Категория:М. Горький исемендәге Әҙәбиәт институтын тамамлаусылар
Категория:Алфавит буйынса шәхестәр
Категория:Башҡортостан яҙыусылары
Категория:Рәсәй яҙыусылары
Категория:СССР Яҙыусылар союзы ағзалары
Категория:Алфавит буйынса яҙыусылар